[bookmark: _GoBack]สัญญาจ้างเหมางานถมดิน
โครงการ ………………………………

สัญญาเลขที่ ……………….


	สัญญาฉบับนี้ทำขึ้นเมื่อวันที่ ……………………………… ณ …………………………..
สำนักงานใหญ่ตั้งอยู่ …………………………………………………………. ระหว่าง 

 		บริษัท …………………………….
		……………………………………
		สำนักงานใหญ่ตั้งอยู่เลขที่ ดังกล่าวข้างต้น

		ซึ่งต่อไปนี้จะเรียกว่า “ผู้ว่าจ้าง”  ฝ่ายที่หนึ่ง กับ

		บริษัท …………………………………
		………………………………………..
		สำนักงานใหญ่ตั้งอยู่เลขที่ ………………………..
		…………………………………………………….

		ซึ่งต่อไปนี้จะเรียกว่า “ผู้รับจ้าง” อีกฝ่ายหนึ่ง

	คู่สัญญาทั้งสองฝ่ายตกลงเข้าทำสัญญาฉบับนี้ขึ้น มีข้อสาระสำคัญดังต่อไปนี้


ข้อ 1. 	ข้อตกลงการจ้าง และขอบเขตของงานที่จ้าง

ผู้ว่าจ้างตกลงว่าจ้าง  และผู้รับจ้างตกลงรับจ้างงานถมดินและปรับเนินดินเคลียร์พื้นที่ในที่ดินโฉนดเลขที่ ………………………..  ถนน …………………… แขวง …………………… เขต….……………….
กรุงเทพมหานคร เนื้อที่ประมาณ …………… ไร่ ให้แก่ผู้ว่าจ้าง  ซึ่งต่อไปนี้จะเรียกว่า“สถานที่ถมดิน”
ดยมีขอบเขตและลักษณะของงานปรากฏรายละเอียดตามสำเนาแผนผังแสดงทีตั้งสถานที่ถมดิน      แผนผังบริเวณแบบแปลน  รายการประกอบแบบแปลน  บัญชีรายการค่าวัสดุอุปกรณ์  และค่าแรงงานแนบท้ายสัญญานี้  และให้ถือเป็นส่วนหนึ่งของสัญญานี้ด้วย


ข้อ 2.	ค่าจ้างและการชำระค่าจ้าง

2.1 ผู้ว่าจ้างและผู้รับจ้างตกลงอัตราค่าจ้างเหมาตามสัญญานี้เป็นจำนวนเงินรวมภาษีมูลค่าเพิ่มเท่ากับ 
………………………. บาท (………………………..………..) และผู้รับจ้างจะต้องถูกหักภาษี  ณ ที่จ่ายตามอัตราที่กฎหมายกำหนด
2.2 ผู้ว่าจ้างตกลงชำระค่าจ้างให้แก่ผู้รับจ้างตามผลงานที่ได้ทำขึ้นจริง    โดยปริมาณงานจะต้องไม่น้อยกว่าร้อยละ  50 (ห้าสิบ)  ของปริมาณงานทั้งหมด  และมีกำหนดชำระภายในเวลา 20 (ยี่สิบ) วัน  หลังจากที่ผู้ว่าจ้างหรือตัวแทนตรวจรับงานของผู้ว่าจ้างได้ทำการตรวจรับมอบงานที่ทำและได้ออกใบตรวจรับมอบงานให้แก่ผู้รับจ้างไว้เป็นหลักฐาน   โดยทั้งสองฝ่ายตกลงสรุปปริมาณผลงานการทำงานและชำระค่าจ้างให้แก่กัน เดือนละ  1 (หนึ่ง) ครั้ง

ข้อ 3.	หนังสือค้ำประกันการปฏิบัติตามสัญญา

3.1	เพื่อเป็นหลักประกันการปฏิบัติตามสัญญา  (PERFORMANCE)  ของผู้ว่าจ้างตลอดจนหนี้ใด ๆ   ตามสัญญานี้   ผู้รับจ้างตกลงนำหนังสือค้ำประกันการปฏิบัติตามสัญญาของธนาคาร ……………………
	สาขา ………………………. เลขที่ ………………… ลงวันที่ …………………… จำนวนเงินเท่ากับ
	…………………. บาท ( ………………………………)  ซึ่งเท่ากับร้อยละ 5 (ห้า) ของค่าจ้างเหมาทั้งหมดมอบให้ไว้แก่ผู้ว่าจ้างเพื่อยึดถือไว้เป็นประกัน  ณ  วันทำสัญญานี้

		ผู้รับจ้างสัญญาว่า  หนังสือค้ำประกันของธนาคารตามสัญญาข้อนี้  มีผลบังคับใช้นับแต่วันเริ่มตันของสัญญานี้เป็นต้นไป  โดยมีกำหนดระยะเวลาค้ำประกัน  6  เดือนจนถังวันที่ผู้ว่าจ้างได้ตรวจรับมอบงานงวดสุดท้ายจากผู้รับจ้างโดยถูกต้องสมบูรณ์แล้ว

3.2	ในกรณีที่ระยะเวลาที่ผู้รับจ้างต้องรับผิดชอบตามสัญญา  เกินกว่าระยะเวลาแห่งหนังสือค้ำประกัน  ภายใน 7 วัน ก่อนวันที่หนังสือค้ำประกันดังกล่าวจะสิ้นสุดอายุลง  ผู้รับจ้างจะต้องจัดหาหนังสือค้ำประกันฉบับใหม่  มีกำหนดระยะเวลาค้ำประกันไม่น้อยกว่าระยะเวลาที่ผู้รับจ้างต้องรับผิดชอบตามสัญญามาวางไว้แก่ผู้ว่าจ้างทุกครั้ง  โดยแต่ละครั้งต้องมีระยะเวลาไม่น้อยกว่า 3 เดือน   หากผู้รับจ้างไม่จัดหาหนังสือค้ำประกันมาให้ดังกล่าว  หรือผู้รับจ้างผิดสัญญาข้อใดข้อหนึ่งหรือทั้งหมด  หรือผู้ว่าจ้างบอกเลิกสัญญาแล้ว แล้วแต่กรณี  ผู้ว่าจ้างมีสิทธิบังคับตามหนังสือค้ำประกันได้ทันที
					
3.3        ผู้ว่าจ้างจะคืนหนังสือค้ำประกันการปฏิบัติตามสัญญาให้แก่ผู้รับจ้างภายใน 30 (สามสิบ) วัน  นับจาก                 
              วันที่ผู้ว่าจ้างได้รับมอบงานงวดสุดท้ายที่แล้วเสร็จสมบูรณ์จากผู้รับจ้างแล้ว




ข้อ 4.	ระยะเวลาการปฏิบัติงาน

	ผู้ว่าจ้างและผู้รับจ้างตกลงให้การปฏิบัติงานตามสัญญานี้มีผลใช้บังคับตั้งแต่วันที่ ……………………
	หรือนับแต่วันที่ผู้รับจ้างได้รับใบแจ้งหรือใบอนุญาตจากเจ้าพนักงานท้องถิ่นตาม  ข้อ 9.5  แล้วแต่ระยะ	เวลาใดจะเกิดขึ้นก่อน  โดยมีกำหนดระยะเวลาแล้วเสร็จภายใน 45 (สี่สิบห้า) วันนับแต่วันที่สัญญานี้มี        
ผลใช้บังคับข้างต้น

ข้อ 5.	ค่าปรับการทำงานล่าช้า

หากผู้รับจ้างทำงานที่จ้างไม่แล้วเสร็จ  หรือ  ล่าช้าไปกว่าระยะเวลาที่กำหนดไว้ในข้อ 4.  ผู้รับจ้างยินยอมเสียค่าปรับการทำงานล่าช้าให้แก่ผู้ว่าจ้างเป็นรายวัน  ในอัตราวันละ 0.1% (ศูนย์จุดหนึ่ง)  ของมูลค่างานตามสัญญา (รวมภาษีมูลค่าเพิ่ม)  จนกว่าผู้รับจ้างจะทำงานแล้วเสร็จและส่งมอบให้ผู้ว่าจ้างเรียบร้อย

ข้อ 6.	การรับประกันผลงาน

6.1 ผู้รับจ้างตกลงรับประกันผลงานการถมดินและปรับเนินดินเคลียร์พื้นที่ในสถานที่ถมดินตามสัญญานี้
เป็นระยะเวลา 1 (หนึ่ง) ปี  นับตั้งแต่วันที่ผู้รับจ้างได้ทำงานที่จ้างแล้วเสร็จและผู้ว่าจ้างได้ทำการตรวจรับมอบงานเรียบร้อยแล้ว   โดยผู้รับจ้างตกลงยินยอมให้ผู้ว่าจ้างหักเงินค่าจ้างที่ผู้ว่าจ้างต้องชำระให้แก่ผู้รับจ้างแต่ละคราว (ไม่รวมภาษีมูลค่าเพิ่ม) ในอัตราเท่ากับร้อยละ 5.0 (ห้าจุดศูนย์)   ไว้เพื่อเป็นเงินประกันผลงานโดยผู้รับจ้างสามารถขอคืนเงินประกันผลงานที่หักไว้นี้ได้  โดยผู้รับจ้างจะต้องนำหนังสือสัญญาค้ำประกันของธนาคารพาณิชย์มีวงเงินค้ำประกันเท่ากับจำนวนเงินที่ขอคืน  และมีระยะเวลาค้ำประกันเท่ากับระยะเวลาที่เหลือจนกว่าจะครบ 1 (หนึ่ง) ปี  ส่งมอบให้กับผู้ว่าจ้างเป็นหลักประกันแทน

6.2 ในกรณีที่มีความเสียหาย  การทรุดตัวของดิน  หรือ ความชำรุดพกพร่อง เกิดขึ้นภายในระยะเวลาการรับประกันผลงาน  ผู้รับจ้างตกลงเข้าทำการแก้ไขความเสียหายให้คืนสภาพดั่งเดิม  ด้วยค่าใช้จ่ายของผู้รับจ้างเองทั้งสิ้น  ภายในกำหนดเวลา 7 (เจ็ด) วัน  นับตั้งแต่ผู้ว่าจ้างได้แจ้งให้ทราบ  หากผู้รับจ้างไม่ทำการแก้ไขความเสียหายให้แล้วเสร็จภายในกำหนดเวลาดังกล่าว  หรือ ไม่สามารถทำการแก้ไขได้  ผู้รับจ้างยินยอมให้ผู้ว่าจ้าง  จ้างผู้รับจ้างรายอื่นเข้าทำการแก้ไขความเสียหายนั้นแทนได้  โดยตกลงชำระค่าจ้าง  ค่าใช้จ่ายที่เกิดขึ้นทุกประการ  หรือยินยอมให้ผู้ว่าจ้างใช้สิทธิหักเงินประกันผลงาน  หรือ  บังคับตามหนังสือสัญญาค้ำประกัน  เพื่อมาชำระค่าจ้าง  ค่าใช้จ่ายที่เกิดขึ้นในการดังกล่าวได้  และ ในกรณีที่วงเงินตามหนังสือค้ำประกันไม่เพียงพอแก่การชำระหนี้  ผู้รับจ้างตกลงชดใช้ให้แก่ผู้ว่าจ้างจนครบจำนวน

อนึ่งการที่ผู้ว่าจ้าง  จ้างบุคคลอื่นเข้าดำเนินการตามวรรคแรก  แทนผู้รับจ้างนั้น  หาทำให้ผู้  
รับจ้างพันจากความรับผิดตามสัญญานี้ไม่  หากมีความเสียหายเกิดขึ้นเนื่องจากการดังกล่าว
ข้อ 7.	ความรับผิดชอบของผู้รับจ้าง

7.1        หากการปฏิบัติงานของผู้รับจ้างเกิดปัญหาหรืออุปสรรคใด ๆ    ผู้รับจ้างต้องแจ้งให้ผู้ว่าจ้างทราบโดย                     
              เร็วเพื่อผู้ว่าจ้างจะได้พิจารณาปัญหาดังกล่าว แจ้งต่อผู้รับจ้างทราบต่อไป

อนึ่งระยะเวลาที่ผู้ว่าจ้างพิจารณาปัญหาและอุปสรรคดังกล่าว   มิให้นับรวมระยะเวลาการว่าจ้างตามสัญญา

7.2	เมื่อสัญญาฉบับนี้สิ้นสุดลงไม่ว่าด้วยเหตุใดหรือผู้ว่าจ้างใช้สิทธิบอกเลิสัญญาต่อผู้รับจ้างแล้ว  ผู้รับจ้างจะต้องขนย้ายทรัพย์สินและบริวารออกจากสถานที่ถมดินพร้อมกับส่งมอบทรัพย์สิน  หรือเอกสารใดๆ  ซึ่งเป็นของผู้ว่าจ้างหรือที่ผู้ว่าจ้างควรจะได้รับคืนให้แก่ผู้ว่าจ้างโดยทันที   และผู้ว่าจ้างมีสิทธิเข้าครอบครองสถานที่ถมดิน    และจ้างบุคคลอื่นเข้าปฏิบัติงานตามสัญญานี้ส่วนที่เหลือ (ถ้ามี) ต่อไปจนแล้วเสร็จบรรดาสัมภาระและอุปกรณ์การดำเนินการของผู้รับจ้างที่ตั้งไว้หรือวางไว้  ผู้รับจ้างยินยอมให้ผู้ว่าจ้างมีสิทธิขนย้ายไปไว้ที่อื่นใดตามที่เห็นสมควร    โดยค่าใช้จ่ายในการนี้ผู้รับจ้างยินยอมรับผิดชอบเองทั้งสิ้นและจะไม่เรียกร้องค่าเสียหายกับผู้ว่าจ้างแต่อย่างใด

ข้อ 8.	ค่าล่วงเวลาผู้ควบคุมงานของผู้ว่าจ้าง

8.1	ผู้รับจ้างอาจปฏิบัติงานนอกเวลาปกติได้  โดยแจ้งเป็นหนังสือต่อผู้ว่าจ้างหรือตัวแทน  และได้รับอนุมัติเป็นลายลักษณ์อักษรจากผู้ว่าจ้าง  หรือตัวแทนผู้ว่าจ้าง (ช่วงเวลาทำงานปกติหมายถึงเวลา 8.30 – 12 น. และ 13.00 – 17.30 น.  ตั้งแต่วันจันทร์ ถึง วันเสาร์ เว้นวันหยุดราชการ  และวันหยุดของผู้ควบคุมงาน ซึ่งประกาศตามหลักเกณฑ์ของกฎหมายแรงงาน)

8.2	ในกรณีที่ผู้รับจ้างปฏิบัติงานนอกเวลาปกติ  ผู้รับจ้างตกลงจะชำระค่าล่วงเวลาให้กับผู้ควบคุมงานหรือตัวแทนของผู้ว่าจ้างตามอัตราดังนี้
	-  ช่างเทคนิค และอื่น ๆ   อัตรา 250.00 บาท (สองร้อยห้าสิบบาทถ้วน) ต่อคน ต่อชั่วโมง

		อนึ่งผู้รับจ้างยินยอมให้ผู้ว่าจ้างหักเงินค่าล่วงเวลาดังกล่าวจากค่าจ้างตามข้อ 2  ก่อนชำระค่าจ้างของแต่ละงวดงานได้

ข้อ 9.	เงื่อนไขอื่น ๆ 

9.1	ผู้รับจ้างยืนยันและรับรองว่า  ราคาที่ผู้รับจ้างเสนอและอัตราค่าจ้างตามสัญญานี้  เป็นราคาเหมารวมตามขอบเขตของงาน  ซึ่งได้รวมค่าทดสอบความหนาแน่นของดินและดินลูกรังที่ถมตามมาตราฐานแห่งวิชาชีพ  ค่าขออนุญาตที่เกี่ยวข้องกับหน่วยงานทางราชการ ความเสี่ยงในการเปลี่ยนแปลงต้นทุนของผู้รับจ้างและค่าใช้จ่ายทุกประเภทเพื่อให้งานแล้วเสร็จสมบูรณ์ครบถ้วนตามที่ระบุในสัญญาไว้ด้วยแล้ว  ผู้รับจ้างจะไม่เรียกร้องเงินจำนวนใด ๆ  จากผู้ว่าจ้างเพิ่มเติมอีก

9.2	ผู้ว่าจ้างมีสิทธิเปลี่ยนแปลงรายละเอียดของงานที่จ้างตามสัญญานี้ได้   ซึ่งอาจมีผลให้ค่าจ้างหรือมูลค่างานหรือ ระยะเวลาในการทำงาน  เพิ่มขึ้นหรือลดลงจากที่กำหนดไว้ในสัญญานี้  ผู้รับจ้างตกลงรับดำเนินการตามความประสงค์ของผู้ว่าจ้างทุกประการ  โดยผู้รับจ้างจะคำนวณค่าจ้างและระยะเวลาการทำงานที่ได้รับผลกระทบนั้นแจ้งให้ผู้ว่าจ้างทราบเป็นหนังสือเพื่อพิจารณาล่วงหน้า  และถ้ามีราคาต่อหน่วยที่ระบุไว้ในบัญชีรายการค่าวัสดุอุปกรณ์  หรือค่าแรงงานตามข้อ  1  ผู้รับจ้างตกลงใช้ราคาต่อหน่วยตามที่กำหนดนั้นเป็นเกณฑ์คำนวณ

9.3	ผู้รับจ้างรับรองว่า  ผู้รับจ้างเป็นผู้มีความรู้  ความชำนาญ ความสามารถ  และฝีมือที่ดี  สามารถที่จะทำงานที่จ้างตามสัญญานี้สำเร็จลุล่วงตามวัตถุประสงค์   และจะทำงานที่รับจ้างตามแบบ   วิธีการมาตรฐานการทำงานงานของผู้มีวิชาชีพจ้างเหมางานถมดินที่ดีพึงกระทำ    รวมถึงจะใช้วัสดุ อุปกรณ์  ที่มีคุณภาพได้มาตรฐาน  และแรงงานที่มีฝีมือ  หากผู้ว่าจ้างพบว่า งานที่ทำไม่ได้มาตรฐาน  หรือคุณภาพตามที่กำหนด  ผู้รับจ้างจะต้องเปลี่ยนแปลงแก้ไขงานนั้นทันที  หรือผู้ว่าจ้างจะใช้สิทธิบอกเลิกสัญญานี้ก็ได้

6.4	ผู้รับจ้างไม่มีสิทธิโอนสิทธิหน้าที่หรือผลประโยชย์ตามสัญญานี้ไม่ว่าทั้งหมด  หรือ  แต่บางส่วนไปให้ผู้อื่นรับจ้างช่วงอีกทอดหนึ่ง  เว้นแต่จะได้รับความยินยอมเป็นหนังสือจากผู้ว่าจ้างก่อน  และหากผู้รับจ้างได้ให้รับความยินยอมดังกล่าว  ผู้รับจ้างยังคงต้องผูกพัน  รับผิดชอบในงานดังกล่าวนั้นเสมือนหนึ่งผู้รับจ้างเป็นผู้กระทำการด้วยตนเองทุกประการ

9.5	ในการปฏิบัติงานตามสัญญานี้  ผู้รับจ้างมีหน้าที่ต้องปฏิบัติตามกฎหมายซึ่งบัญญัติไว้โดยเฉพาะ  หรือกฎหมายอื่นที่เกี่ยวข้อง  โดยการขออนุญาตหรือแจ้งต่อเจ้าพนักงานท้องถิ่น  หรือหน่วยงานราชการ  หรือ  รัฐวิสาหกิจอื่นใดให้ได้รับใบอนุญาตหรือใบรับแจ้ง   แล้วแต่กรณีก่อนดำเนินการ  พร้อมส่งสำเนาใบอนุญาตหรือใบรับรองให้ผู้ว่าจ้างทราบ

9.6         หากการถมดินตามสัญญานี้  ก่อให้เกิดความเสียหายต่อทรัพย์สินของบุคคล  หรือถนนสาธารณะ                                           
        หรือ สภาพแวดล้อม  ไม่ว่าจะเป็นสถานที่ถมดิน  หรือสถานที่อื่นใดอันเกี่ยวเนื่องแห่งสัญญานี้  ผู้รับ   
              จ้างจะต้องรับผิดชดใช้ค่าสินไหมทดแทน  และความรับผิดทางอาญาด้วยตนเองทั้งสิ้น

9.7	ผู้รับจ้างต้องจัดให้มีผู้ควบคุมงานการถมดินตามสัญญานี้    ตามมาตรฐานวิชาชีพวิศวกรรมควบคุมปฏิบัติหน้าที่  ณ  สถานที่ถมดิน  ตลอดระยะเวลาการปฏิบัติงาน  และต้องจัดให้มีมาตระการป้องกันความเสียหายที่อาจจะเกิดขึ้นโดยเคร่งครัดด้วย

นอกจากการดำเนินการข้างต้น  ผู้รับจ้างยังต้องควบคุมลูกจ้างหรือตัวแทน  ให้ปฏิบัติงานให้ถูกต้องตามที่ได้รับอนุญาต   หรือได้รับแจ้งแล้วแต่กรณี  และยังต้องรับผิดในการกระทำของลูกจ้างหรือตัวแทน  ซึ่งได้กระทำในทางการที่จ้าง  หรือตามที่ได้รับมอบหมายด้วย

9.8	ผู้รับจ้างเป็นผู้รับผิดชอบชำระ  ค่าเสียหายอันเกิดแก่ทรัพย์สิน  และ บุคคลใดอันสืบเนื่องมาจากการปฏิบัติตามสัญญานี้   ค่าสาธารณูปโภค  ค่าน้ำ ค่าไฟฟ้า  ค่าที่พักคนงาน  สวัสดิการ  เงินอื่นใด ตามกฎหมายแรงงานที่ต้องจ่ายให้แก่คนงาน  และค่าใช้จ่ายอื่น ๆ  อันจำเป็นต่อการทำงานของผู้รับจ้างจนแล้วเสร็จสมบูรณ์  รวมถึง ค่าภาษี อากรทุกประเภท แต่เพียงฝ่ายเดียว

9.9	หากผู้รับจ้างหยุดงานตามสัญญานี้  เป็นเวลาเกินกว่า  3 (สาม) วัน ติดต่อกัน  โดยไม่มีเหตุอันควร  หรือผู้รับจ้างผิดสัญญานี้ข้อหนึ่งข้อใด  หรือผู้ว่าจ้างพิจารณาเห็นว่าผู้รับจ้างไม่สามารถปฏิบัติตามสัญญานี้ต่อไปได้  ผู้ว่าจ้างมีสิทธิบอกเลิกสัญญาฉบับนี้  และจัดหาผู้รับจ้างรายอื่นเข้าดำเนินการตามสัญญานี้แทนได้ทันที  โดยผู้รับจ้างเป็นผู้รับผิดชอบค่าใช้จ่ายที่เกิดขึ้นทั้งหมด  และหากมีความเสียหายใด ๆ  เกิดขึ้นแก่ผู้ว่าจ้าง  ผู้รับจ้างจะต้องชดใช้ให้แก่ผู้ว่าจ้างจนเต็มจำนวน

	สัญญานี้ทำขึ้นเป็น 2 (สอง)  ฉบับ  มีข้อความถูกต้องตรงกันทุกประการ  ทั้งสองฝ่ายได้อ่านและเข้าใจข้อความโดยตลอดแล้ว  เห็นว่าถูกต้องตรงกับความประสงค์ทุกประการ  จึงได้ลงลายมือชื่อ และประทับตราบริษัทไว้เป็นสำคัญต่อหน้าพยาน  ณ วัน  เดือน  ปี  ข้างต้น



		ลงชื่อ…………………………………………….. ผู้ว่าจ้าง
                                     (บริษัท…………. ………………………….)



		ลงชื่อ …………………………………………….. ผู้รับจ้าง
                                      (บริษัท ……………………………………..)



ลงชื่อ ……………………………………. พยาน                ลงชื่อ ………………………………… พยาน
       (……………………………………)                                     (………………………………)










	



